
PARAMOS UŽ PAPILDOMĄ BIČIŲ MAITINIMĄ PARAIŠKŲ PRIĖMIMAS

Paslaugos apibūdinimas
Parama už papildomą bičių maitinimą (įprastinį cukrų, ekologišką cukrų, invertuotojo cukraus sirupą) skiriama bičių laikytojams, kurie:
1. Nustatyta tvarka Ūkinių gyvūnų registre yra deklaravę savo laikomų bičių šeimų skaičių (ne daugiau kaip 150 bičių šeimų). Duomenis apie turimą bičių šeimų skaičių bičių laikytojai turi atnaujinti kasmet nuo rugsėjo 1 d., prieš teikdami paramos paraišką. Bičių laikytojams, laikantiems daugiau kaip 150 bičių šeimų, parama neskiriama.
2. Yra įsiregistravę Lietuvos Respublikos žemės ūkio ir kaimo verslo registre kaip valdos valdytojai arba partneriai.
3. Turi sertifikavimo institucijos išduotą sertifikatą (ekologinės gamybos ūkio savininkams).

Paramos teikimo proceso aprašymas
Paramos paraiškų priėmimo terminas – einamieji metai nuo rugsėjo 1 d. iki rugsėjo 30 d. (įskaitytinai). Bičių laikytojas, pavėlavęs pateikti paramos paraišką dėl svarbios priežasties (nenugalima jėga, sunki liga ir kt.), gali ją pateikti iki einamųjų metų spalio 14 d. (įskaitytinai), kartu su prašymu ją priimti ir vėlavimo priežasties pagrindimo dokumentu.
Paslauga suteikiama atvykus į Kėdainių rajono savivaldybės administracijos Žemės ūkio skyrių, 502 kab. Paslaugos teikėjas prisijungia prie Paramos žemės ūkio veiklos subjektams informacinės sistemos (PŽŪVSAIS) ir suveda duomenis į elektroninę paramos paraiškos formą. Jei ūkis yra ekologinis, patikrina, ar sertifikavimo institucija yra išdavusi sertifikatą. Darbuotojo ir pareiškėjo parašais patvirtinta  paramos paraiška atiduodama bičių laikytojui.
Paslaugos gavėjas gali teikti paramos paraišką suvesdamas duomenys adresu: https://ise.vic.lt/Paramos/Paraiskos/Paieska

Paslaugos teikimo informacija
Pateikiama informacija ir dokumentai, nurodyti Paramos teikimo bičių laikytojams už papildomą bičių maitinimą taisyklėse, patvirtintose Lietuvos Respublikos žemės ūkio ministro 2008 m. birželio 26 d. įsakymu Nr. 3D-357 „Dėl Paramos teikimo bičių laikytojams už papildomą bičių maitinimą taisyklių patvirtinimo“.

Teisės aktai, reguliuojantys paslaugos teikimą
1. Paramos teikimo bičių laikytojams už papildomą bičių maitinimą taisyklės, patvirtintos Lietuvos Respublikos žemės ūkio ministro 2008 m. birželio 26 d. įsakymu Nr. 3D-357 

Informacija ir dokumentai, kuriuos turi pateikti asmuo
1. Asmens tapatybės patvirtinimo dokumentas.
2. Įgaliojimas – jei dokumentai pateikiami per įgaliotąjį asmenį.
3. Teikiant paraišką pavėluotai - prašymas (laisvos formos) ją priimti ir vėlavimo priežasties pagrindimo dokumentai.


Paslaugos inicijavimo forma
Paraiška (Priedas).

Už paslaugos teikimą atsakingų asmenų kontaktai 
Žemės ūkio skyriaus vyr. specialistė Violeta Latvienė, tel. +370 347 69537, el. p. violeta.latviene@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

